**Rauf Parfi she’riyatiga lingvistik yondashuv.**

**Kamolova Sadoqat[[1]](#footnote-1)**

**Annotatsiaya:** She’r ham badiiy matn turidir shunga ko’ra unda badiiy matn elementlarini uchratamiz. Unda badiiy asar mazmuni ifodalangan, vazifaviy jihatdan tugallangan, tilning tasvir imkoniyatlari asosida shakllangan, o’zida turli uslub ko’rinishlarini muallif ixtiyoriga ko’ra erkin jamlay oladigan, kishilarga estetik zavq berish xususiyatiga ega bo’lgan g’oyat murakkab butunlik hisoblanadi.

**Kalit so`zlar:**badiiy matn, intonatsion butunlik, assonans, oksiomaron

O‘zbek badiiyatida She’riyati va shaxsiyati birlashib ketgan Tursunali Parpiboy o‘g‘li Madaminov (Rauf Parfi) (1943-2005).

U hurdil va xokisor, erka va darvesh, dardkash va faqir, afandi va oqil, haqiqatgo’y va mard inson bo’ldi bir inson qismatda. Shuningdek, u o’zining yangi she’ri, yoniq so’zi, metin e’tiqodi, mardona irodasi, jonkuyar sevgisi, halol qarashi, kamtarin va kamsuqum hayoti bilan o’zbeklarning ovozi bo’la oldi. Bu olam yaralibdiki, o‘zlikni anglash, undagi inja tuyg‘ularni his eta olish uchun insoniyat tinmay harakat qiladi. Qachonki u borliqdagi minglab narsa vahodisalar orasidan o‘zini topa olsa, undagi asliyat, haqqoniylik namoyon bo‘ladi. “Insonning o‘zini anglashi, uning tevarak-atrofdagi narsa va hodisalarga qarab zavqlanishidan, badiiy asarlarni o‘qib hayratlanishidan boshlanadi”. Qiziquvchan, yangilikka tashna bu qalb hamisha nimanidir bilishga, undan zavqlanishga harakat qiladi, hayotdan go‘zallik axtarib yashaydi. Odatda, go‘zallik kishilarni o‘ziga maftun etadi. Har qanday o‘z ishining ustasi tomonidan bunyod etilgan yaratiq borlig‘imizni qurshab olishi bilan birgalikda, ich-ichimizgacha singib kiradi. Biz go‘zallik dunyoni qutqaradi,- deymiz. Bunga ozgina o‘zgartirish qilib, adabiyot dunyoni qutqaradi,- desak ham, mening nazarimda, xato qilmagan bo‘lamiz. Zero, badiiyyat inson ma’naviyati uchun xizmat qiladi. So‘z qudrati ila vujudga keluvchi otashin tuyg‘ular kishilar qalbini asir etishi tayin. Biz bilamizki, so‘z badiiy adabiyotning asosiy quroli hisoblanadi. Unda bugungi va kechagi kunimiz o‘z ifodasini topgan bo‘ladi. Kitob mutolaasiga berilgan kitobxon yana ulkan rejalar bilan kelajakka yorqin nigoh tashlay oladi. Badiiyyat mana shunday ulkan qudratga ega. Bugungi kunda badiiyyatning rivoj topib borayotgan yo‘nalishlaridan biri she’riyatdir. Hozirga qadar she’riyat bo‘stonida ko‘plab chamanzorlar bunyod etildi. Ularning har biri adabiyot deb atalmish bu keng maydonda o‘z o‘rnini topishga harakat qilmoqda. Barcha zamonlarda ham o‘z davrining darg‘alari unutilmas ijod sohiblari bo‘lgan. Xuddi shunday, XX asrning 80-yillari o‘zbek adabiyotining yangilanish-u o‘zgarishlari kishilar shuuriga o‘zgacha badiiylik hadya etgan bir vaqtda, yuksak iste’dod sohiblari ham maydonga kela boshladi. Turg‘unlikning jimib qolgan damlarida sokingina esa boshlagan iste’dod shabadalaridan biri bo‘lgan Rauf Parfi ham shunday ijod sohiblaridan edi. Haqiqiy ijodkor o‘z dardini ijodi mahsuliga aylantirmay, balki o‘zgalar dardiga malham bo‘ladi, insonlar qalbiga ezgulik urug'larini ekadi. Fasllar almashinishi tabiatning o‘zgarmas qonuniyatining tabiiy jarayoni hosilasi. Badiiy adabiyotda ham nuroniy avlodlar o‘rniga navqiron nasllarning kirib kelishi ma'naviy ehtiyoj, ruhiy zarurat taqozosidir. Bu — badiiy-estetik tafakkurda hamisha yangi did va estetik saviyalarning zohir bo‘lishi demakdir. Bu — tabiat va jamiyat hodisalarini, odam va olam sir-sinoatlarini yangicha tushunish, yangi obrazlar va badiiy vositalar bilan tushuntirish san' ati demakdir.

Asl shoirlarning tarjimai holi nihoyatda qisqa, taqdirlari esa uzun bo‘ladi. Tug'ilish-u so‘nggi nafas oralig'ida kechgan umr, bu — yorug' qismat, achchiq taqdir. Tun bilan kunlarning, shom bilan tonglarning o‘rin almashinishi, bu — tabiat hayotining shunchaki bir odatiy ko‘rinishi, holati emas. U — ezgulik bilan yovuzlik, mutelik bilan erkin nafas, yaxshilik bilan yomonlik, adolat bilan yolg‘on- riyo, nur bilan zulmat o‘rtasida kechadigan azaliy va abadiy kurash, muhoraba jarayonlari. Qismat — bu she’riyat. Uni birovga cho‘pchak qilib aytish qiyin; yolg’iz dil-dildan chuqur tuyish, his etish mumkin, xolos. Rauf Parfi qo‘liga qalam tutgan asnolardan e’tiboran she’r — uning uchun qismatga, bir umrlik taqdirga aylangan edi. Aslida, o‘zbekning shoiri bo‘lish nihoyatda mas'uliyatli. She'riyatda shoirning birovdan yashiradigan maxfiy narsasi yo‘q. Faqat she’rning sir-asrori cheksiz imkoniyatlari chegarasizdir. Bu — badiiyatga aylangan qismat. Taqdirning olov ko‘zlarini ko‘ngliga joylagan she’r. Rauf Parfi ilk she’rlaridanoq dunyoqarashi, ruhiyati, ma'naviy e'tiqodi shakllangan ijodkor sifatida o‘zligini namoyon qildi:

So’zning gulxanida ruhim isindi,

Ul yulduz, oylarning so’zin o’qirdim.

Lablarim yorildi, tishlarim sindi,

Xayolimdan oltin qafas to’qirdim…

Cho’lponona ruhda bitilgan bu sonetiga shoir millat erki, so’z va iymon yo’lida shahid ketgan ustozining “Xayolimdan oltin qafas to’qidim”,-deya yozadi.

Yillar bahorimni uchirdi chalqib,

Muzlarga ko’chirdi o’tloq yozimni.

Axtardim muhitda xas kabi qalqib-

Men o’z Yulduzim, o’z quyoshimni.

Yulduz sen, quyosh sen, Sen ona xalqim,

Sen uchun sindirdim sinmas sozimni.

Bu baytda tanosub san’atidan foydalanilgan bahor-yoz, yuduz-quyosh so’zlari orqali. Ijodkor she’rlari qalblarni tezda egallaydi, o’ziga ipsiz bog’laydi. Ammo shoir yaratgan she’riy dunyoga yo’l toppish oson emas. She’rdagi lirik qahramon ona xalqining chin farzandi ekanligidan faxrlanadigan, el-u yurt uchun jonini fido etishga tayyor insondir. Atrofdagi yaxshi-yu yomon ishlarga o’zini daxldor deb biladigan, kezi kelganda hatto o’zini ham ayamaydigan jonkuyar obraz.

She’r ham badiiy matn turidir shunga ko’ra unda badiiy matn elementlarini uchratamiz. Unda badiiy asar mazmuni ifodalangan, vazifaviy jihatdan tugallangan, tilning tasvir imkoniyatlari asosida shakllangan, o’zida turli uslub ko’rinishlarini muallif ixtiyoriga ko’ra erkin jamlay oladigan, kishilarga estetik zavq berish xususiyatiga ega bo’lgan g’oyat murakkab butunlik hisoblanadi. Badiiy matnda boshqa uslub matnlarida bo’ganidek qat’iy mantiq, soddalik, tushunarlilik kabi qonuniyatlarga to’la-to’kis amal qilavermaydi. Unda badiiy tasvir vositalaridan unumli foydalaniladi. Ta’sirchanlik birinchi o’ringa ko’tariladi. Ohangdor, jozibador so’zlar ko’p qo’llaniladi. Tasvirlanayotgan voqelikda uyg’un bir musiqa, ichki bir ruhiyat sezilib turadi. Insonni ruhan to’lqinlantirish, yig’latish, kuldirish, xayolot olamiga yetaklash, o’yga cho’mdirish, estetik tafakkurni shakllantirish, voqea-hodisalarga, teran, boshqacha nazar bilan boqishga o’rgatish kabi ko’plab imkoniyatlarni o’zida mujassam qilgan. Badiiy matn, ma’lumki, badiiy uslub talablari, qoliplari asosida shakllantiriladi, shuning uchun unda poetik, romantik, tantanavor ifoda shakllaridan keng foydalaniladi. So’zlarning tanlanishi, leksik-semantik, ritmik-intonatsion birliklarning qo’llanishi ham mazkur uslub talablaridan kelib chiqadi. Badiiy matnning lisoniy xususiyatlaridan eng muhimi ham shundaki, unda emosional bo’yoqdor so’zlarga, jargon va argolarga, ko’chma ma’noli so’zlarga, ma’nodosh, shakldosh, o’xshash talaffuzli va zid ma’noli so’zlarga, shuningdek ibora, maqol-matal va hikmatli so’z kabi birliklarga keng o’rin beriladi.

Shuni alohida aytish lozimki, har qanday matn o’ziga xos zanjirdir. Buni o’zaro bir-birini taqazo qiladigan halqalar majmuiga o’xshatish mumkin.

Badiiy matnni tahlil qilish jarayonida fonetik birliklarning estetik xususiyatlariga ham alohida e’tiborni qaratish zarur. She’riy matnda nutq tovushlarining estetik imkoniyatlari tez va qulay idrok etiladi. Chunki she’rda o’ziga xos jozibador ohang bo’ladi. Bu ohangdorlikka tovushlarni uslubiy qo’llash natijasida erishiladi.

Badiiy nutqqa intonatsion butunlik, ohangdorlik va emotsional-ekspressivlik bag’ishlash maqsadida qo’llaniladigan fonetik usullardan biri assonansdir. Bunda aynan yoki unlilarning takrorlanib kelishidan hosil bo’ladigan ohangdoshlik :

O’lt**i**r**i**shar **i**kk**i** j**u**n**u**nvash,

**I**kk**i** jahon b**i**lmagan jahon.

**I**kk**i** sho**i**r mayus, xayolkash,

O’rtal**i**qda olov –Turk**i**ston.

Assonans she’riy nutqqa ko’tarinki ruh va o’ziga xos musiqiylik baxsh etadi.

O‘zbek adabiyotida badiiy matn badiiy asar mazmuni ifodalangan, vazifaviy jihatdan tugallangan, tilning tasvir imkoniyatlari asosida shakllangan, o’zida turli uslub ko‘rinishlarinimuallif ixtiyoriga ko‘ra erkin jamlay oladigan, kishilarga estetik zavq berish xususiyatiga ega bo’lgan g‘oyat murakkab butunlik hisoblanadi. Badiiy matnda boshqa uslub matnlarda bo’lganidek qat’iy mantiq, soddalik, tushunarlilik, normativlik kabi qonuniyatlarga to’la-to’kis amal qilavermaydi. Unda badiiy tasvir vositalaridan unumli foydalaniladi. Ta’sirchanlik birinchi o’ringa ko’tariladi. So’zlarning tanlanishi, gap tuzilishi, leksik-semantik, ritmik-intonatsion birliklarning qo’llanishi ham mazkur uslub talablaridan kelib chiqadi. Badiiy matnning lisoniy xususuyatlaridan eng muhimi shundaki, unda emotsial bo’yoqdor so’zlarga, sheva so’zlariga, tarixiy va arxaik so’zlarga, ma’nodosg, zid ma’noli so’zlarga, ibora, maqol, matal kabi birliklarga keng o’rin beriladi. Matnda so’zlar orasidagi munosabatdan ko’ra gaplar o’rtasidagi aloqadorlik muhim sanaladi. Agar gaplararo ham mazmunan, ham shaklan aloqadorlik mavjud bo’lmasa, matn butunligi haqida gapirish mumkin emas. Badiiy matndagi kompozitsion butunlik tushunchasi makon va zamon muvofiqligi, ifoda va qolip uyg’unligi hamda ruhlantiruvchi yaxlitlik tushunchalari bilan uzviy bog’liq. Badiiy matnni lisoniy tahlil qilish jarayonida bunday bog’liqlikka alohida e’tibor qaratish lozim.

Tilshunoslikda uslubiy (lingvo-stilistik) hodisalarni o’rganadigan sohasida “allofroniya” termini mavjud. Unda ziddiyat, qarama-qarshilik bilan bir qatorda lisoniy birliklardagi har qanday semantik siljishlarni, lisoniy birlik va uning ma’nosi o’rtasidagi o’zgarishlarni, to’g’rirog’i, o’zgachaliklarni, ya’ni “boshqacha o’ylash” mahsuli bo’lgan hodisalarni ifodalashi va umumlashtira olganligi uchun bu terminni qo’llaymiz. Shunday bog’lanish usullaridan biri bo’lgan uslubiy birlik- oksimorondir.

Oksimoron-(yun. Oxymoron- zakiy nodon). Qarama-qarshi ma’noli so’zlardan favqulodda yangi mazmun keltirib chiqarishga asoslangan ko’chim turi. Oksimorondir mana shu xususiyat unga xususiyat unga kuchli obrazlilik baxsh etadi:

Hech narsa yupatmas shoir, hech narsa,

**G’arib baxtiyorlik** endi yupatar.

Yulib vujudimni titib axtarsam

Dunyoviy alamning toshlari yotar. (R.Parfi)

Kishi yoki hodisaning tabiati va mohiyatiga xos bo’lmagan zid belgini unga nisbatan qo’llanish orqali antonomik munosabat hosil qilish oksimorondir. Bu uslubiy jihatda to’g’ri ma’nolari bilan mantiqiy jihatdan muvofiq kelmaydigan so’zlar bir-biri bilan uchrashadi, natijada, asoslari mohiyat e’tibori bilan bir-biriga tamomila qarama-qarshi bo’lgan ko’chma ma’nodagi birikma hosil bo’ladi. Masalan, shirin dard, achchiq shodlik, aqlli tentak, soqolli ko’sa, ziyrak devona.

Oksimoronda leksemaning mazmuniy ketma-ketligi mosligidan ko’ra, hosil bo’lgan nutq ko’rinishidagi umumiy modal ma’no muhimdir. Bunda mazmunan zid, ya’ni g’ayriodatiy qurilish, tuzulishni tushunamiz, bular so’z birikmalaridan iborat bo’lib, aniqlovchi va aniqlanmish bir- birini inkor qiladi. Oksimoronda aniqlovchining asosiy mantiqiy ma’nosi emotsional ma’no tomonidan bartaraf etiladi. Masalan: ishbilarmon dangasa, achchiq kulgu, yosh qarilik, achchiq sog’inch, sukunat baqirig’i, sokin isyon kabi birikmalar misol bo’la oladi.

She’riy nutqda g’ayriodatiy birikmalarni ham uchratish mumkin: Shaftolirang olam nayza uchinda...

Dunyolari yol’on, men o’ldim chindan...

Barno Bonu, sizni **achchiq sog’indim.**

Yuqoridagi parchada “achchiq sog’inmoq” birikmasidagi achchiq so’zi moddiy narsalarning sifatini bildirish uchun qo’llaniladi. Bu birikmada esa o’zining asosiy ma’nosini yo’qotgan va mavhum ma’noda sog’inmoq so’zining belgisi sifatida emotsional ma’noda ishlatilib, muallifning tasvirlanayotgan narsaga nisbatan subyektiv munosabatini ifodalovchi vositaga aylangan.

Kelajakka yog’dira savol,

Go’yo tunda imkon axtarib,

Chorlar misda **muzlagan olov.**

Sensiz dunyo menga nimadir, gulim,

Har ne unut bo’lar, har neki ezgu,

Qonimni muzlatar **tirilgan o’lim.**

Maqtov kimga yoqmas, ko’ngling to’ldirar,

Maqtov-shirin og’u, **shirin o’ldirar.**

XX asrning 60-yil o‘rtalari, 70-yil boshlari she’riyatga kirib kelgan, yorqin

o‘zligini namoyon etgan Rauf Parfi yangi, ohori to‘kilmagan, kutilmagan

noan’anaviy majoziy (Qushcha, Chiroq, Daraxt, Nay, Nur) obrazlari bilan adabiy

jamoatchilik muhabbatini qozondi; majoziy obrazlilik asosiga qurilgan badiiy

tafakkur tabiati bilan el-yurt nazariga tushdi. Rauf Parfi she’rlaridagi insonga

mehr-muhabbat harorati, ishonch-e’tibor ruhi, dardchil-ma’yus va mahzun ohang,

ko‘z ko‘rmagan, quloq eshitmagan samimiylik, ko‘zga surtgudek e’zoz-ehtirom

topdi va yanayam muhimi, shoir asarlarining ijtimoiy-falsafiy mag‘zi

she’riyatimizda yangi yo‘nalish edi. Xususan, birinchidan, hayotdan, tiriklikdan

maqsad, ruhni kamol topdirishdir. Ikkinchidan, ruhoniy erkinliksiz odam o‘zligini

namoyon qila bilmaydi; uchinchidan, milliy birliksiz millat, xalq o‘z borlig‘ini

saqlab qola olmaydi, degan ustuvor g‘oyalar shoir she’riyatining estetik qimmatini

belgilab berdi. “Ayni orzularda, ayni qayg‘ularda, ayni sevinchlarda yashamoq”

tiriklikning mohiyatidir, deb biladi u. Insonning ruhoniy erkinligi masalasi Rauf Parfi ijodining o‘zak mag‘zini tashkil etadi. Shu boisdan ham ,shoir lirikasida tuyg‘ular hayotini, kechinmalar

manzarasini, holat-kayfiyatlar suratini chizish alohida tamoyilga aylangan. Shu boisdan ham, uni tuyg‘u-kechinmalar musavviri deyishadi. Shu ma’noda birgina “Yomg‘ir emas, marvarid yog‘ar” satri bilan boshlanadigan she’rini ko‘zdan kechirish kifoya. Yomg‘ir – sharqona tasavvurlarga ko‘ra – qut-baraka, ilohiy ne’mat, yaxshilik va ezgulik urug‘i. Unga shoirlar o‘z ruhoniy holatlari, kayfiyatlariga monand ma’nolar yuklashadi. Ya’ni, har bir shoir o‘z estetik

prinsiplaridan kelib chiqib, yomg‘ir vositasida turfa xil badiiy-falsafiy mazmunni

ifodalashga intiladi. Kimdir yomg‘irda yorning ko‘z yoshlarini ko‘radi. Yana

kimdir yig‘layotgan ko‘ngilni tasavvur qiladi. Boshqa bir shoir she’rida yomg‘ir

bulutlarning, qop-qora qo‘ng‘ir osmonning yerga yo‘llagan tansiq so‘zlari bo‘lib

anglashiladi.

Rauf Parfi tasvirida yomg‘ir – qop-qorong‘i kecha shaklida. Kecha esa suv

singari jildirab oqadi. Shu boisdan ham, kecha shod va bearmon kechayotir. Boisi

– bag‘rida suvdek hayotbaxsh oydinlik, ertangi kunning yorug‘ epkini bor.

Yomg‘ir emas, marvarid yog‘ar,

Yomg‘ir – kecha shaklinda bu on.

Suv singari jildirab oqar,

Kecha kechar shod va bearmon.

Barglarda raqs etar shabboda,

O‘ynar sabo shaklida kecha,

Tun bulutga ko‘tarib boda

Afsonalar aytar tongacha.

Tanizorim igna uchinda

Ko‘zlarimda porlar qora nur.

Menga kecha yomg‘ir ichinda

Mash’um xayol kabi ko‘rinur,

Ruxsorini yuvgan kechada

Men bilmagan yalang‘och shuur.

Lirik qahramon kechinmalari qorong‘i kechada yog‘ayotgan yomg‘irga esh.

Undan surur, umid tuyadi. Shu ma’noda, uning nazdida, barglarda raqs etar

shabboda. Hatto, zimiston qorong‘ilik ham sabo shaklida yoqimli, farahbaxsh.

Gullar singari himo tortib, tonggacha afsonalar aytayotgandek tuyuladi. Shu

boisdan ham, lirik qahramon ko‘nglidan shu’la otiladi, kiprigidan nur chaqnaydi.

Xayol – adoqsiz bo‘shliq qa’ridagi ro‘yo emas. U yomg‘ir ichidagi zimiston

qorong‘ilik. Unga ishonsa bo‘ladi. Garchand, qorong‘ilik og‘ushida esa-da,

yomg‘irdagi oydin shabboda epkini ertaga otajak tonglar umidini uyg‘otadi.

Ko‘rinadiki, timsolli, majoziy lirizm Rauf Parfi uslubining o‘tli nafasi, o‘zak

mag‘zi, deyish mumkin. Davr voqeligiga, jamiyatdagi siyosiy vaziyatga,

hodisalarga, inson sha’ni-erkini, haqini oyoqosti etuvchi, adolatsizlik

ko‘rinishlarini yuzaga chiqaruvchi ijtimoiy zulmga qarshi tug‘yon Rauf Parfi

she’rlarida tuyg‘ular realizmi ustuvor deyishga asos beradi. Rauf Parfi XX asr

o‘zbek poeziyasida fikr bilan kechinmaning sintezini badiiy san’at darajasiga

ko‘targan, sof tuyg‘uning tabiiy oqimini, qabariq majoziy ifodasini

omuxtalashtirgan betakror uslub yaratdi. Bu – XX asr o‘rtalaridan e’tiboran XXI

asr o‘zbek she’riyati taraqqiyotida alohida yo‘nalish kasb etdi. Mustaqil badiiy

idrok va ifoda madaniyati sifatida shakllandi.

XX asrning 60-yil oxirlari 70-yil boshlaridan e’tiboran o‘zbek she’riyatiga

Rauf Parfi O‘zturk olib kirgan yangi epkin mustaqil badiiy-estetik yo‘nalishga

aylandi.

Rauf Parfi estetikasida san’at ning, so‘zning ma’rifiy-tarbiyaviy roli,

ahamiyati masalasi alohida o‘rin tutadi. “…Millat bor ekan, demak, adabiyot bor,

So‘z bor. Jahonga buyuk so‘z sohiblarini bergan bu tuproq, bu havo, bu suv, bu

olov insoniyatni shafqatsiz, qonli o‘yinlardan, qirg‘inlardan, balo-yu ofatlardan

asray olmadi. Lekin, oliyjanob, qutlug‘ so‘z yaxshilar tarafida ekani quvonchlidir”.

Shoirning ishonch-e’tiqodiga ko‘ra, ezgu so‘z odamlar ongiga nur-yorug‘lik olib

kiradi, ko‘ngillardan yovuzlik, johillik, yomonlikni quvib chiqaradi. Shu tariqa,

ko‘ngillarni tozartiradi. Ruhiyatni poklaydi. Din odamlarni poklar ekan, asl

she’riyat ham din misol yuksak ma’naviy salohiyatga ega. Ezgu so‘z odamlar ongitafakkuriga

ta’sir ko‘rsatish orqali ko‘ngillarga uya qurgan xiyonat, riyomunofiqlik,

sotqinlik, qo‘rquvni haydaydi. Ko‘ngillarda oliyjanoblik, ezgulik

gulzorlarini ko‘kartiradi, saxovat va mehr-shafqat bog‘larini barpo qiladi.

Bir so‘z bor- bor

Beg‘ubor tong kabi go‘zal.

Tong chog‘i ochilgan g‘uncha kabi,

G‘unchada shabnam kabi musaffo…

Shirin tuyg‘ularning

Shirin farzandi

Osmon kabi bepoyon ko‘zlar sevinchi yanglig‘

Bir so‘z bor.

Bir so‘z bor

Haqiqat so‘zidan ham yuksak,

Haqiqatning o‘zidan ham yuksak

Bir so‘z bor…

Bu – san’at -san’at kor-jamiyat masalasida yangi nuqtayi nazari, yangi

tushuncha va yangi nigohi ila badiiy tafakkur madaniyatida shoir o‘zgacha

yo‘nalish yaratdi, demakdir. Bu - san’at asarlarini tushunish, tushuntirish va

baholashda ham estetik mezonlarni o‘zgartirdi, yangiladi, demakdir.

Shoir estetikasida vijdon erkinligi masalasi alohida o‘rin tutadi. Ruh va

ko‘ngil hurriyati, erk fenomeni R.Parfi estetikasida ijtimoiy-falsafiy kategoriya

darajasida badiiy tadqiq etiladi. Xususan, ong-shuurimizdagi ko‘rinmas, sezilmas

temirdek qo‘pol va qattiq bir kuch bizni metin iplari bilan bog‘lab turadi. Yurishturishimizdan

tortib, gap-so‘zlarimizgacha, xatti-harakatimiz-u o‘y-

fikrlarimizgacha, bir so‘z bilan aytganda, izimiz-u so‘zimizni, ko‘rar ko‘zimiz-u

o‘zimizni boshqaradi. Burni ostidan boshqa narsani ko‘rmaydigan ahvolga soladi.

Ichimizdagi siyosiy nozirning farmonbardor hukmron mavqeyi kishini qullik,

mutelik holatiga soladi. Ana shu narsa iymoni sust ijodkorni badgumon hukmron

mafkura nog‘orasiga o‘ynatib qo‘yadi. Qachonki, ijodkor ruhan erkin bo‘lmas

ekan, hech qachon mafkuraviy qoliplardan, siyosiy manfaatdorlikdan xalos

bo‘lolmaydi. Zamonasozlikka beriladi. Shaxs erkin bo‘lmas ekan, u mansub millat

ham, Vatan ham ozod bo‘lolmaydi. Bu – shoir talqinidagi erkning baland nuqtasi.

Ana shu maqomga yetishish esa, avvalo, Insonning o‘zini o‘zi tanishidan

boshlanadi. “… Narsalarga erkimizni bog‘lab qo‘yganmiz, moddiyatning qulimiz,

- deydi Rauf Parfi. – Bu “ayyor” aqlning xulosalari, oqil aqlniki emas. Aql Ollohni

tanishdan chalg‘isa, bu – ayyorlik. Oqil deb Ollohni bilganga aytishadi. Ollohni

tanigan banda moddiyatga bog‘lanib qolmaydi, u o‘zining qorovuli emas. U

o‘zining egasi, o‘zligini izlayotgan inson”.

R.Parfi estetik qarashlarining ildizlari Sharq va G‘arb badiiyatining mumtoz

namunalaridan suv ichadi. Shu boisdan ham, shoirni jahon estetikasidagi timsollar

realizmiga, tuyg‘ular realizmiga moyil san’at korlar ko‘proq qiziqtiradi. Xususan,

realizm estetikasiga ko‘ra, shoirni dunyoviy zulm-istibdodga qarshi shaxs erki

masalasi, tabiatning to‘rt fasliga monand kechinmalar tug‘yoni, hayoti band etadi.

Shu boisdan ham, shoir adabiy asarlarning estetik qimmati va ahamiyatini

belgilashda ularning salohiyatini, badiiyatini bosh mezon, deb biladi. Boshiga

qilich kelganda ham faqat rost so‘zlash, Haq va Haqiqatni yoqlash, har qanday

yolg‘on, riyo, makr, zulm va xiyonat ko‘rinishlarini inkor etish, ularga qarshi isyon

ko‘tarish R.Parfi estetikasining mag‘zini tashkil etadi.

Rauf Parfi estetikasida Turon-Turkiston mavzusi alohida sahifani tashkil

etadi. “Turon-Turkiston mavzusi miloddan avvalgi yozma adabiyotlarda yuz

ko‘rsatib keladi, - deb yozadi R.Parfi. – Misr-Bobil, Xitoy-Hindiston, Rum, Eron,

Ovrupo, Amerika singari Turon-Turkiston, Turk dunyosi jahon ilm-u fani,

madaniyati, adabiyoti va san’at i xazinasiga o‘zining munosib merosini berdi va

berajakdir”. R.Parfi Turon-Turkiston mavzusiga bag‘ishlangan she’rlarida falsafiy,

ijtimoiy mazmuniga ko‘ra so‘zlarning qaddini-yu qadrini bir bahya baland

ko‘taradi, qanotini yuksaltiradi, ularga parvoz beradi:

Tegramda zich havo – ona Turkiston,

Yorgay tomirimni ko‘r hayajonim.

Bu maydon ichinda men to‘kmagan qon,

Mening uning deya ayagan jonim...

Parchin-parchin bo‘ldi yodim simlari,

Simlar – ko‘zlarimga mil tortgan chizgu.

O‘tgan ulug‘larni eslayman barin,

Xotirot mozori Turkiston mangu1.

Shoirning “So‘zlar”, “She’riyat”, “Xarita”, “Ona tilim”, “Turkiston”, “Cho‘li

Iroq”, “Uyg‘onar Turkiston, uyg‘onar dunyo”, “Qadimiy turkiylardan”, “O‘zingni

ayama, borayotgan ildiz”, “Anglatgani anglagan boshlar qani” singari o‘nlab

she’rlarida Turon-Turkistonning olis o‘tmishi, buguni va kelajagi bilan bog‘liq

turfa badiiy talqinlar silsilasini kuzatamiz. Badiiy So‘zning shunchalar katta

salohiyati borligidan hayratlarga cho‘mamiz.

Shoirning ko‘nglini, ijodini bilmoqchi bo‘lsang, uning ona yurtini borib

ko‘r, degan hikmat bor. Shoirning Vatani – bu uning sehrli, purhikmat ma’nolarni

o‘ziga singdirgan sirli qiyofalar dunyosi. Rauf Parfi lirikasidagi So‘z, Ko‘z,

Qushcha, Buloq, Daraxt, Chiroq, Xayol, Nur singari obrazlar tagdor, purma’no

mazmun ifodalashiga ko‘ra timsolga aylanayotir. Ular Turonzamin, Turkiston

xalqlarining tarixiy hayoti sahifalarini suratlantiradi. Turkiy xalqlar taqdiridagi

fojiali voqealar mohiyatini aks ettiradi. Millat taqdirida o‘chmas iz qoldirgan va

ayni keyingi yuz yilliklarda mudragan jo‘mardlik, jangarilik, qahramonlik ruhini

qayta tiriltirish, oyoqqa qo‘yish, faollikka da’vat R. Parfining Turon-Turkiston

mavzusidagi she’rlarining yetakchi xususiyatlaridan biridir.

So‘z san’at ida hamma bir-biriga shogird, lekin har kim o‘z yo‘lidan ketadi,

deydi adib. O‘zbek tilining ramzlarga, timsollarga boy ma’no qirralarini aks

ettirish R. Parfi izlanishlarining mag‘zidir. U so‘zning ta’mini, hidini, rangini,

bo‘yoqlarini g‘oyat his etadi. Shu ma’noda, har bir she’ridan shoirning qaynoq,

ehtirosli nafasi shundoqqina sezilib turadi. Har bir so‘zning ortidan uning o‘zi

qarab turgandek tuyuladi. U aytadigan gapi uchun so‘z tanlamaydi. Balki, fikrchan

kechinmalari o‘z ma’nosi, o‘z ifodasi bilan tug‘iladi. R.Parfi “Har bir so‘zimoshkor

jahonim”, deyishi ham shundan. U “So‘zlar” she’rida yozadi: “So‘zlar.

Tun qo‘ynida bo‘shliqning qo‘llari ko‘ksimni qisarkan, ruhim taslim bo‘lmaydirda,

olg‘a intilar, qarshimda bir oq bino paydo bo‘lur, oq binoda qalin va oq

ko‘rpalariga o‘ranib-chirmanib qator so‘rilarda uxlab yotgan so‘zlarni ko‘raman.

Yana tun qo‘ynida bo‘shliqning temir qo‘llari ko‘ksimni qisarkan: - Yordam

bering, uxlab yotavermang, – deya hayqiraman. Shunday uyg‘otaman qadimiy

so‘zlarni”.

R.Parfi O‘zturk she’riyatida so‘z konkret ma’no tashib kelishidan tashqari,

inson shaxsi va ma’naviyatidagi muayyan go‘zallikni, timsolli yoki ibratli

mazmunni ifodalashiga ko‘ra ijtimoiy-falsafiy, badiiy-estetik ahamiyat kasb etadi.

R.Parfi izlanishlarida so‘zlar tabiatidagi shartlilik, kosa tagidagi nimkosa tarzida

ifodalanadigan ko‘chma ma’nodorlik, ayniqsa, ustuvor. R.Parfining so‘z ustida

ishlash zahmati shundan iboratki, “So‘zlar” she’rida kuzatilganidek, u “Oq binoda

qalin va oq ko‘rpalariga o‘ranib-chirmanib, qator so‘rilarda” uxlab yotgan qadimiy

so‘zlarni uyqudan uyg‘otadi. Ularni yashashga, kurashga, faoliyatga safarbar

qiladi. Zero, shoirning o‘z ta’biri bilan aytganda, she’riyat muttasil yangilanib

turadi. So‘zlarning ma’nosiga ko‘ra doimo yangilanib turishi esa uning mohiyatini

tashkil qiladi:

Darak gap. Inson. Undov gap. Inson!

So‘roq gap: Inson? Yashamakni o‘rgatar so‘zlar.

Ba’zan ko‘ksimizda tashigan qonni tashlamakni o‘rgatar so‘zlar. So‘zlar

kerak, Bosh harblarda yaralangan. Bosh harflardan yaralgan so‘zlar. Bolari

so‘zdoni bir ajib, so‘zlardir peshonada to‘plangan ajin, qo‘llarimiz fikrchan

so‘zlardir1.

Ko‘rinadiki, timsolli, majoziy lirizm Rauf Parfi uslubining o‘tli nafasi, o‘zak

mag‘zi, deyish mumkin. Davr voqeligiga, jamiyatdagi siyosiy vaziyatga,

hodisalarga, inson sha’ni-erkini, haqini oyoqosti etuvchi, adolatsizlik

ko‘rinishlarini yuzaga chiqaruvchi ijtimoiy zulmga qarshi tug‘yon Rauf Parfi

she’rlarida tuyg‘ular realizmi ustuvor deyishga asos beradi. Rauf Parfi XX asr

o‘zbek poeziyasida fikr bilan kechinmaning sintezini badiiy san’at darajasiga

ko‘targan, sof tuyg‘uning tabiiy oqimini, qabariq majoziy ifodasini

omuxtalashtirgan betakror uslub yaratdi. Bu – XX asr o‘rtalaridan e’tiboran XXI

asr o‘zbek she’riyati taraqqiyotida alohida yo‘nalish kasb etdi. Mustaqil badiiy

idrok va ifoda madaniyati sifatida shakllandi.

XX asrning 60-yil oxirlari 70-yil boshlaridan e’tiboran o‘zbek she’riyatiga

Rauf Parfi O‘zturk olib kirgan yangi epkin mustaqil badiiy-estetik yo‘nalishga

aylandi. Rauf Parfi ijodida davr va ijtimoiy muhit

Inson uzoq davom etgan o‘zgarishlar asrida o‘zini anglashga harakat qildi.

Hozirga qadar ilmiy jihatdan bahslarga sabab bo‘layotgan insonning maymundan

tarqalganligi haqidagi nazariya o‘z yechimini topgani yo‘q. Bu ikki mavjudod oxiri

yo‘q bahs- munozarani keltirib chiqardi. Ayrim nazariyotchilarning fikricha,

“maymunni odamga aylantirgan birdan bir kuch – muhit, o‘zgargan hayot tarzi”.

“Maymun mehnat vositasida insonga aylandi, degan lofni asl ma’noda emas, balki

ko‘chma ma’noda qabul qilsak, sixni ham, kabobni ham kuydirmagan bo‘lamiz.

Chunki shunday qilinganda, odamning maymundan tarqamaganligini aytish bilan

bilan birga, insonning hozirgi holga kelishida mehnatning, ijtimoiy hayotning

buyuk rolini e’tirof etamiz”.

Albatta, bu qarashlar to‘la o‘z isbotini topmagan. Biz hozir asosiy

e’tiborimizni qaratmoqchi bo‘lgan narsa odam maymundan yaralgani haqidagi

bahslar emas. Balki, muhitning inson hayotidagi o‘rnini o‘rganish. Bundan

shunday xulosaga kelish mumkinki, muhit katta ta’sir kuchiga ega. Muhit insonni

qaysidir ma’noda haqiqiy inson bo‘lib shakllanishi uchun asos bo‘lib xizmat qiladi.

Bir tomondan, ijtimoiy muhitni insonning o‘zi keltirib chiqaradi.

Demak, inson o‘zi tomonidan vujudga keltirilgan mavjud muhitda ayrim

shaxslarning yaratgan g‘oyalari asosida ba’zan haq, ba’zida esa nohaq bo‘lib

yashar ekanlarda?

Bunday qarashlar zamonning zayli bilan turli davrlarda turlicha ifodalanadi.

Xususan, ko‘p uzoqqa bormay bundan I asr ilgari vujudga kelgan muhit bilan

hozirgi XXI asr hayot tarzini solishtiradigan bo‘lsak, ular orasida yer bilan

osmoncha farq bor. Qarashlar, g‘oyalar turlicha. Buning oqibatida esa insoniyat

tinimsiz harakatlari natijasi o‘laroq, asliyatni, dunyoni boricha, hech bir nizo va

qarshiliklarsiz ko‘rishga intilishi bo‘ldi.

Ma’lum bir davrning ijtimoiy hayotini bilib olish uchun o‘sha muhitda

yaratilgan badiiy asarlarni o‘qishning o‘zi kifoya. Badiiyatga ijodkorlar asosan,

o‘zlarining “men”idan kelib chiqqan holda yondashadilar. Bunday vaqtlarda esa

har bir ijodkorning adabiy merosi uning ijodida davr va ijtimoiy muhitning o‘rni

qay darajada ekanligini izchillik bilan o‘rganishni taqozo etadi.

Xuddi shunday Rauf Parfi ijodida ham, bu holat yaqqol namoyon bo‘ladi.

Shoir misralarining har bir satrida tuyg‘ulari qulochini keng yoyar ekan, unda o‘z

hayoti va borlig‘ini to‘kib soladi. Aynan, shuning uchun ham ijodkor asarlarini

tahlil qilishda davr o‘rnini alohida o‘rganish zarur.

Demak, hech bir inson o‘zi tug‘ilib- o‘sgan, yashayotgan davridan alohida

bo‘la olmaydi. Chunki, uning bor dunyosi shu olam bilan chambarchas bog‘liq

holda tasvirlanadi. Davr va ijtimoiy muhitdan kelib chiqqan holda ,badiiy adabiyot

durdonalari tahlil qilinib, shoir ijodi o‘rganiladi. Har bir yaratiqda bu ikki

xususiyat nafasi ufurib turgani holda ,ijtimoiy ongning rivoji uchun asos bo‘lib

xizmat qiladi. Inson hayotida davrning o‘rni juda muhim sanaladi. Shu bilan

birgalikda, sara ijod namunalarigina ma‘lum bir davrga aloqador va o‘sha

jarayonni ko‘rsatib beruvchi ko‘zgu bo‘lib xizmat qiladi. Shoir Rauf Parfi ijodida

davr va ijtimoiy muhitni o‘rganish jarayoni aynan, o‘sha davr voqeligi,

o‘zgarishlariga alohida e’tibor berishga to‘g‘ri keladi.

O‘sha davr uchun mavjud tuzumning chizgan chizig‘i va keltirgan xulosalari

juda muhim sanalib, ko‘ngil ishi bo‘lmish she‘riyatda ham ma‘lum darajada

belgilab qo‘yilgan qonun-qoidalar vujudga keldi. Ijtimoiy erkinlikning bo‘g‘iqligi

esa qaysidir ma‘noda shoirni cheklagandek bo‘ldi. Lekin ijodkor shaxs bunday

nohaqliklarga jim qarab tura olmaydi. U o‘z so‘zini yozg‘ichlari orqali bayon etib,

ommaga ma’lum qiladi. Xuddi shunday vaqtda “XX asr yangi o‘zbek she‘riyatida

ozodlik, istiqlol, ma‘rifatparvarlik, yangi jamiyat qurish, komil inson, muhabbat

kabi o‘nlab mavzular bilan bog‘liq ideallarning turli-tuman badiiy estetik

ko‘rinishlariga duch kelamiz”. Bunday estetik ko‘rinishlar o‘z navbatida ijodkor

dunyosining ma’lum jihatlarini qamrab olgani holda tasviriy obyekt vazifasini

o‘tadi. Shoir, yozuvchilar shu mavzular doirasida fikr- mulohazalarini bayon eta

borishdi. Shunday bo‘lsa-da, davr boshlarida ijoddagi bajarilishi shart qilib

qo‘yilgan qonun-qoidalar borligini ham inkor eta olmaymiz. Ijod esa

qonuniyatlarga bo‘ysunmaydi.

**Foydalanilgan adabiyotlar.**

* Rustamova G.O’. “Qo’shma gaplarning pragmatik ma’no xususiyatlari”-Samarqand. Dissertatsiya. 2018
* Usmonova D.A. “Li Bo va Du Fu she’riyatining lingvopoetik xususiyati.-Toshkent.2016
* Nurmonov A. Hakimov M. “Lingvistik pragmatikaning nazariy shakllanishi”-Toshkent 2001
* Quronov D. va b. “Adabiyotshunoslik lug’ati”-Toshkent 2010.
* .Rauf Parfi “Turkiston ruhi”-Toshkent 2013
* Normatov U. “Ijod sеhri”. - Toshkеnt: Sharq, 2007.
* Oltinbеkov O. “Rauf Parfining adabiy-estеtik qarashlari”. - T.: Muharrir, 2013.
* Parfi R. Tavba. - T.: Yozuvchi, 2000.
* Parfi R. Ona Turkiston. - T., 2007.
* Parfi R. Sakina. Saylanma. -T.: Muharrir, 2013.
* Xolova M. Rauf Parfi ijodida mеtafora. - T.: Muharrir, 2013.
* Sharafiddinov O. Ijodni anglash baxti. - Toshkеnt: Sharq, 2004.
* Shodmonov O. Adabiyot qismatdir. - T.: Sharq, 2014.
* Qurbon Sh. Rauf Parfi saboqlari. - T.: Alishеr Navoiy nomidagi
* O’zbеkistan Milliy kutubxonasi nashriyoti, 2014

1. Kamolova Sadoqat Jabbor qizi O`zbekiston Milliy universeteti 2-bosqich magistratura talabasi [↑](#footnote-ref-1)